Úradný vestník L 278 , 16/10/2002 S. 0024 - 0025



Rozhodnutie Komisie z 15. októbra 2002 týkajúce sa niektorých ochranných opatrení vzhľadom na niektoré produkty živočíšneho pôvodu určené na výživu zvierat a dovážaným z Ukrajiny (oznámené pod číslom dokumentu C(2002) 3785) (Text s významom pre EHP) (2002/805/ES) KOMISIA EURÓPSKYCH SPOLEČENSTIEV, so zreteľom na Zmluvu o založení Európskeho spoločenstva, so zreteľom na nariadenie Európskeho parlamentu a Rady (ES) č. 178/2002/ES z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín [1], najmä na článok 53 ods. 1, so zreteľom na smernicu Rady 97/78/ES z 18. decembra 1997, ktorou sa ustanovujú zásady veterinárnych kontrol výrobkov, ktoré vstupujú do spoločenstva z tretích krajín [2], najmä na článok 22 ods. 1, keďže: (1) vzhľadom na potraviny a krmivo ustanovuje článok 53 ods. 1 písm. b) bod iii) nariadenia (ES) č. 178/2002, že sa musia prijať akékoľvek vhodné dočasné opatrenia, ak je zrejmé, že potraviny alebo krmivo dovážané z tretích krajín by mohli vážne ohroziť zdravie ľudí a zvierat alebo životné prostredie; (2) v súlade s článkom 22 smernice 97/78/ES je potrebné prijať nevyhnutné opatrenia vzhľadom na dovoz niektorých výrobkov z tretích krajín, ak sa vyskytne alebo rozšíri akákoľvek situácia, ktorá by mohla vážne ohroziť zdravie zvierat alebo ľudí; (3) sa v sušenom odstredivom mlieku a v náhradke mlieka vyrobenej zo sušeného odstredeného mlieka, ktoré sú určené na výživu zvierat a dovezené z Ukrajiny, zistila prítomnosť chloramfenikolu; (4) prítomnosť tejto látky v krmive predstavuje možné riziko pre zdravie zvierat a verejné zdravie, a preto zo všetkých zásielok sušeného mlieka a umelej náhradky mlieka vyrobenej zo sušeného mlieka, ktoré sú určené na výživu zvierat a dovezené z Ukrajiny, budú odobrané vzorky a analyzované, aby sa preukázalo, že sú vyhovujúce; (5) nariadenie (ES) č. 178/2002 zaviedlo systém včasného upozornenia pre potraviny a krmivo, ktorý sa mal použiť pri uskutočňovaní vzájomnej výmeny informácií, ako je to stanovené v smernici 97/78/ES; (6) sa toto rozhodnutie preskúma na základe záruk poskytnutých príslušnými ukrajinskými orgánmi a na základe výsledkov analýz uskutočnených členskými štátmi; (7) opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO ROZHODNUTIE: Článok 1 Toto rozhodnutie sa vzťahuje na sušené mlieko a umelú náhradku mlieka vyrobenú zo sušeného mlieka, ktoré je určené na výživu zvierat a dovážané z Ukrajiny. Článok 2 1. Členské štáty pomocou vhodných plánov na odber vzoriek a zisťovacích metód podrobia každú zásielku sušeného mlieka alebo umelej náhradky mlieka vyrobenej zo sušeného mlieka, ktoré sú určené na výživu zvierat a dovážané z Ukrajiny, chemickej analýze, aby zistili, či príslušné produkty nepredstavujú nebezpečenstvo pre zdravie zvierat alebo verejné zdravie. Táto analýza musí sa musí vykonať vzhľadom na zistenie prítomnosti chloramfenikolu. 2. Členské štáty bezodkladne informujú Komisiu o výsledkoch analýzy uvedenej v odseku 1 prostredníctvom systému včasného upozornenia pre potraviny a krmivo, stanoveného nariadením (ES) č. 178/2002. Článok 3 Členské štáty nepovolia dovoz výrobkov uvedených v článku 1 na svoje územie alebo ich odoslanie na územie iného členského štátu, pokiaľ nie sú výsledky analýz uvedených v článku 2 uspokojivé. Článok 4 Všetky výdavky spojené s uplatňovaním tohto rozhodnutia hradí odosielateľ, príjemca alebo ich obchodný zástupca. Článok 5 Členské štáty zmenia a doplnia opatrenia, ktoré uplatňujú pri obchodovaní tak, aby boli v súlade s týmto rozhodnutím, a prijaté opatrenia bezodkladne vhodným spôsobom uverejnia. Bezodkladne o tom informujú Komisiu. Článok 6 Toto rozhodnutie sa preskúma na základe záruk poskytnutých príslušnými ukrajinskými orgánmi a výsledkov analýz uvedených v článku 2. Článok 7 Toto rozhodnutie je adresované členským štátom. V Bruseli 15. októbra 2002. Za Komisiu David Byrne člen Komisie [1] Ú. v. ES L 31, 1.2.2002, s. 1. [2] Ú. v. ES L 24, 30.1.1998, s. 9. --------------------------------------------------